Diari Oficial de la Generalitat Valenciana


Sumari del DOGV 4809, del 30-07-2004 (2004/8008)

RESOLUCIÓ de 23 de juliol de 2004, del conseller de Presidència, per la qual es concedix la cinquena edició del Premi Generalitat Valenciana . Mariano Martínez: Joventut Valenciana en l'Exterior, corresponent a l'any 2004.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4809

Data del DOGV
:   30-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8008


Organisme emissor
:   Conselleria de Presidència

Tipus de document
:   Resolució

RESOLUCIÓ de 23 de juliol de 2004, del conseller de Presidència, per la qual es concedix la cinquena edició del Premi Generalitat Valenciana - Mariano Martínez: Joventut Valenciana en l'Exterior, corresponent a l'any 2004. [2004/M8008]
  
El Decret 54/2000, de 25 d'abril, del Govern Valencià (DOGV número 3.739, de 28 d'abril de 2000) va crear el Premi Generalitat Valenciana - Mariano Martínez: Joventut Valenciana en l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians en l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians en l'exterior, així com per la seua aportació en l'articulació de les relacions intergeneracionals dins d'estos.
  
Per Resolució de 7 d'abril de 2004, del conseller de Presidència, es va convocar la cinquena edició del premi, corresponent a l'any 2004. En compliment d'esta i d'acord amb la proposta efectuada pel jurat, una vegada rebudes i estudiades totes les propostes presentades pels centres valencians en l'exterior, resolc:
  
Primer
  
Concedir el Premi Generalitat Valenciana - Mariano Martínez: Joventut Valenciana en l'Exterior, als destinataris següents:
  
- A la secció juvenil de la Casa València de Gavà (Barcelona), pel seu esforç a millorar les relacions intergeneracionals entre els membres de l'entitat i promoure la incorporació de nous socis. A més de la seua voluntat i interés de participar en el nombre més gran d'activitats, així com de aprendre el funcionament de l'entitat incorporant-se a la seua Junta General.
  
- A la secció juvenil del Centro Social Valenciano de San Román (Argentina), pel seu programa radiofònic Valencia Mía, que permet la difusió de la realitat social i cultural de la Comunitat Valenciana a Argentina i fa possible que els valencians residents en la província de Buenos Aires es troben més pròxims entre ells i amb la seua comunitat d'origen.
  
Segon
  
L'assignació econòmica del premi serà de 1.500 euros per a la Secció Juvenil de la Casa València de Gavà i de 1.500 euros per a la secció juvenil del Centro Social Valenciano de San Román, que es faran efectives d'acord amb els articles 4 i 5 de la Resolució de 7 d'abril de 2004, del conseller de Presidència de la Generalitat Valenciana, per la qual es convoca este premi.
  
Tercer
  
Contra esta resolució, que posa fi a la via administrativa, es podrà interposar un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que s'utilitze qualsevol altra via que es considere oportuna.